ഇലക്ടറല് ബോണ്ട് വില്പ്പന വീണ്ടും തുടങ്ങി ന്യൂഡല്ഹി വിവിധ സംസ്ഥാനങ്ങളിലെ നിയമസഭാ തെരഞ്ഞെടുപ്പിന് മുന്നോടിയായി വെള്ളിയാഴ്ചമുതല് ഇലക്ടറല് ബോണ്ടുകളുടെ വില്പ്പന ആരംഭിച്ച് ധനമന്ത്രാലയം. സ്റ്റേറ്റ് ബാങ്ക് ഓഫ് ഇന്ത്യയുടെ 29 നിര്ദിഷ്ട ശാഖയില് 1000, ഒരു ലക്ഷം, 10 ലക്ഷം, ഒരു കോടി എന്നിവയുടെ ഗുണിതങ്ങളായി ഒക്ടോബര് 10 വരെ ബോണ്ട് സ്വീകരിക്കും. ബോണ്ടുവഴി ശതകോടികളാണ് ബിജെപി സമാഹരിക്കുന്നത്. ബോണ്ട് നടപടിയുടെ സുതാര്യതയെ ചോദ്യംചെയ്ത് സിപിഐ എമ്മിന്റെ നേതൃത്വത്തില് വിവിധ പാര്ടികള് കോടതിയെ സമീപിച്ചിരിക്കെയാണ് നടപടി. ഇലക്ടറല് ബോണ്ടിന്റെ ഭരണഘടനാ സാധുത ചോദ്യംചെയ്ത ഹര്ജികള് വേഗത്തില് പരിഗണിക്കണമെന്ന് സിപിഐ എം ജനറല് സെക്രട്ടറി സീതാറാം യെച്ചൂരി ട്വീറ്റ് ചെയ്തു.